**Обява по проект**

**BG05M2OP001-2.016-0022 "Модернизация на висшето образование по устойчиво използване на природните ресурси в България"**

|  |  |
| --- | --- |
| eu |  noir |

Ръководството на Минно-геоложки университет „Св. Иван Рилски“ и Екипът за управление на проект BG05M2OP001-2.016-0022 "Модернизация на висшето образование по устойчиво използване на природните ресурси в България", финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове на основание изискванията на Ръководство за изпълнение на административни до-говори за предоставяне на безвъзмездна финансова помощ по приоритетни оси 2, 3 и 5 на Оперативна програма „Наука и образование за интелигентен растеж“ 2014 – 2020 г., относно изискването за извършване на подбор на лица, които не са били предмет на предварителна оценка

**ОБЯВЯВА ПРОЦЕДУРА ЗА ПОДБОР**

**на** **преподаватели за разработване на лекционен курс за дисциплини, включени в две нови магистърски програми по професионално направление 4.4. Науки за Земята:**

**Магистратура „Възстановяване на нарушени ландшафти“**

**Индикативно наименование на дисциплини:**

|  |  |
| --- | --- |
| 1 | Геоложко въздействие върху екосистемите |
| 2 | Рекултивация на геолого-проучвателните и минно-добивните обекти |
| 3 | Ландшафтно картографиране |
| 4 | Дистанционен анализ на нарушени терени |
| 5 | Моделиране на природни системи в ГИС среда |
| 6 | Опазване на геонаследството |
| 7 | Приложение на биотехнологиите в геоекологията |
| 8 | Пречистване на индустриално замърсени почви |

**Магистратура „Дистанционни методи за мониторинг и моделиране в околната среда“**

**Индикативно наименование на дисциплини:**

|  |  |
| --- | --- |
| 1 | Триизмерно картиране и работа с изображения в околната среда |
| 2 | Анализ и обработка на сателитни изображения |
| 3 | Специфични приложения на наземното лазерно сканиране |
| 4 | Приложение на глобалните навигационни спътникови системи (ГНСС) в геоекологията |
| 5 | Електро-биологични системи за дистанционен мониторинг на околната среда |
| 6 | Фотограметрични методи за моделиране и мониторинг на околната среда |
| 7 | Предприемачество и иновационни проекти |
| 8 | Хидрографски анализ в ГИС среда и методи за наблюдение |

**Партньор –** Минно-геоложки университет „Св. Иван Рилски“

***1.1.Кратко описание на длъжността*:**

Преподавателят създава пълно учебно съдържание, лекционен курс за преподаване на съответната дисциплина пред студенти в съответната магистърска програма, като поема ангажимент да внедри дисциплината в учебния процес през академичната 2022/2023 г.

* Преподавателят трябва да разработи учебно съдържание и лекционен курс, обезпечаващи предвидения в учебния план на магистратурата хорариум лекции и/или упражнения по съответната дисциплина, съгласно длъжностната характеристика.
* Преподавателят трябва да изготви структура и съдържание на лекционния курс, както и съдържание на отделни теми.
* Преподавателят трябва да извърши анализ на учебното и научно съдържание в курса от относно възможните начини и средствата за дигитализиране и да дигитализира учебното съдържание на дисциплината с използване на специализирани софтуерни приложения в образователния процес.

***1.2. Минималните изисквания за заемане на длъжността:***

* Научна степен – „доктор” или „доктор на науките“.
* Професионален опит – минимум 5 (пет) години в преподаване на студенти в образователна и квалификационна степен „бакалавър“ или „магистър
* Научни публикации – минимум 5 (пет), които са свързани с тематиката на магистърската програма.

***1.3. Заетост по проекта:***

Допълнително споразумение към трудовия договор за работа по проекта за период до 7 месеца.

Кандидатите следва да имат предвид и допълнителна заетост за дигитализиране на разработеното учебно съдържание и неговото внедряване.

**2. Процедурата за подбор на преподаватели по отделни дисциплини ще се проведе на два етапа**:

2.1. Проверка за съответствие на подадените от кандидатите документи;

2.2. Проверка за изпълнение на минимални изисквания за заемане на длъжността.

**3. Необходими документи за участие в процедурата за подбор:**

3.1. Заявление до Ректора на Минно-геоложки университет „Св. Иван Рилски“ за участие в процедура по подбор на преподаватели (по образец, публикуван на страницата на Минно-геоложки университет „Св. Иван Рилски“);

3.2. Автобиография (CV);

3.3. Декларация за обстоятелствата, че кандидатът е пълнолетен, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определената длъжност – по образец;

3.4. Декларация в съответствие с нормативните текстове от Регламент (ЕС) 2016/679 на Европейския парламент и на Съвета (чл. 7) за съгласие за обработка на личните данни за целите на проекта – по образец;

3.5. Копие от документи за придобити образователни и научни степени и допълнителна професионална квалификация (специализация);

3.6. Списък на дисциплини и публикации на кандидата, които са в областта на дисциплината и/или магистърската програма, и които доказват минималните изисквания, посочени в обявата.

3.7. Списък на проекти с участието на кандидата

**4. Място и срок за подаване на документите за участие в процедурата по подбор:**

Документите за участие се представят в срок от **пет календарни дни** от 14.02.2022 г. от публикуване на обявата в сайта на Минно-геоложки университет „Св. Иван Рилски“. **Краен срок за подаване на документи – до 18.02.2022 г.**

Документите се подават в деловодство, в сградата на Ректорат, София, Студентски град, ул.”проф. Боян Каменов”, до 16:00 часа на 18.02.2022 г.

*Всички съобщения във връзка с провеждане на процедурата по подбор, както и образците на документите се обявяват на страницата на Минно-геоложки университет „Св. Иван Рилски“*